Arvan, et täna usundiõpetuse üle toimuv debatt on suures osas muutunud väärtuspõhiseks propagandasõjaks. Usundiõpetusele hariduses suuremat kaalu soovivad inimesed väidavad, et see ei ole kristluse-keskne ega mõjuta lapse otsustusi. Usundiõpetuse arvustajad on teinud lihtsalt valesid järeldusi. Näiteks religiooniõpetuse ainekavast, kus  öeldakse, et esimeses kooliastmes (soovitavalt 8aastastele lastele) õpetatakse muu hulgas loomislugusid, piiblilugusid, kristlikke pühasid ja ka «usu mõju inimese elule».